title: كسكسو
text: كسكسو، و كايتسما تا سكسو، ؤلا طّعام، هو مادة ؤ ماكلة أصلها من لمنطقة لمغاربية (لمغريب، دّزاير، تونس، ليبيا ؤ موريطانيا)، ؤ عندها شعبية كبيرة حتا ف بلدان خرين، بحال لبرطقيز، لبريزيل، فرانسا، ؤ إسرائيل. كاينين بزاف د طّرقان ديال سّتيعمال د مادة كسكسو، ؤ تّحضير ديال لأطباق ديالو، أكتر واحد معروف ف لمغريب هوّا لي كاتدار ب سميد ديال زّرع و لخضرة و لعطرية و زيت لعود و لّحم (ديال دّجاج و لا لبݣري و لا لغنمي) و كاينة شي مناطق ف لمغريب كايديروه تا ب لحوت.